*«Есірткі қылмысына қарсы іс-қимыл туралы» мәселесі бойынша «Үкімет сағатына» Министрдің тезистері*

*Мәжіліс, 11 желтоқсан 2023 ж., 10.00 сағ.*

**Құрметті Ерлан Жақанұлы!**

**Құрметті депутаттар, әріптестер!**

Сіздерге Есірткі проблемасына ерекше назар аударғандарыңыз үшін алғысымды білдіруге рұқсат етіңіздер.

Бүгінгі тақырыпқа барынша терең үңілсін деп, отырыс аясында сіздерге есірткі зертханасының макетін және басқа да құралдарды қойып Парламент холлында көрме ұйымдастырдық.

Баяндаманың алдында Сіздерге қысқаша **бейнеролик** көрсетуге рұқсат етіңіздер.

*(бейнеролик – ағымдағы жылдың нәтижелері туралы, 3 мин.)*

Дүние жүзінде **мыңнан астам есірткі** түрлері бар.

Қазақстанда шамамен **700** есірткізаттарыжәне сол тектестер бақылауға алынған.

Елдегі есірткі ахуалы **үш негізгі факторға байланысты**:

- **каннабис** базасыныңбар болуы (*Шу алқабы, Қызылорда және т.б. облыстар)*;

- «Солтүстік бағыт» арқылы өтетін ауған **героинінің** трафигі;

- **синтетикалық** есірткінің таралуы.

● Елдегі есірткі ахуалының күрделенуін шартты түрде **үш кезеңге** бөлуге болады.

> **БІРІНШІСІ** –

**1990-шы жылдары** отандық есірткі нарығында **«МАРИХУАНА», «ГАШИШ», «ШИКІ-АПИЫН»** *(Ханка)* есірткілері **басым және «ГЕРОИННІҢ»** алғашқы партияларының пайда болуымен сипатталады.

Осы кезеңде Қазақстан **Біріккен ұлттар ұйымының** есірткіге қарсы барлық үш **конвенциясын** ратификациялады *(1998 ж.)* және сонымен есірткіні бақылауға алудың **халықаралық жүйесіне** қосылды.

***Анықтама үшін:***

*- 1961 жылғы Есірткі құралдары туралы бірыңғай конвенция;*

*- 1971 жылғы Психотроптық заттар туралы конвенция;*

*- 1988 жылғы Есірткі құралдары мен психотроптық заттардың заңсыз айналымына қарсы күрес туралы конвенция.*

Осылайша біз есірткіні бақылауға алудың **халықаралық жүйесіне** қосылдық.

Сол уақытта 1998 жылы елімізде «Есірткі құралдары .... туралы» алғашқы осы **салада Заң** қабылданды.

> **ЕКІНШІ –**

**2000-шы жылдардың басында ГЕРОИНДІ нашақорлықтың** жандануы болды.

**Инъекциялық есірткілер** сол уақыттың «дерті» болып табылады.

Есірткі тұтынушылардың ортақ шприцті пайдалануы қоғамда **ВИЧ** ауруларының тез таралуына және өршуіне әкеп соқтырды.

> 2015 жылдан бастап қазіргі уақытқа дейін біз **«СИНТЕТИКАЛЫҚ ЕСІРТКІНІҢ»** жаппай таралуына тап болдық.

Бас кезінде біздің заңнамамыз осы қауіпке жедел түрде **қимыл жасауға мүмкіндік бермейтін**.

2019 жылға дейін **Есірткінің тізімі** тек **Заң деңгейінде** толықтырылатын.

Тиісті нормаларды әзірлеу **бір жылдан астам** уақыт алатын.

Бұл уақытта есірткі нарығы жаңа **бақылауға алынбайтын** заттармен қамтылып үлгеретін.

Олардың құрылымы **1-2 молекула** алмастырғанның өзінде өзгеретін.

Бұл есірткі таратушыларғақолданыстағы заңнаманы **айналып өтуге** мүмкіндік беретін.

Осыпроцесстің **«қолдан жасалатыңдығы»** жаңа түрін, тіпті **кісі өлімімен аяқталатын есірткінің** пайда болуына әкеп соқтырды.

Осыған байланысты біз **заң жобасын** әзірледік**.**

Бұл заң **Үкіметке** есірткі **тізімін бекіту** бойынша **өкілеттікті** жүктеді.

Қазіргі таңда **Тізімге** еңгізу процессін жеңілдетуді қарастырып жатырмыз:

- Ішкі істер, Денсаулық сақтау және Әділет министрліктерін қалдыра отырып, келістіретін органдарды 11-ден 3-ке дейін **азайту;**

- осы міндетті **ведомстволық бұйрық** деңгейіне **ауыстыру** есебіненкезең-кезеңмен **аталған процедураны жеңілдету** мәселесі пысықталуда *(Ресейде Есірткілер тізімі Қаулымен, Беларуста – Денсаулық сақтау министрлігінің бұйрығымен бекітіледі)*.

Құрылымдық элементтердің **«аналогтары»** мен **«алмастырушылары»** ұғымдары енгізілді.

Қалыпты емес және батыл шешімдер қабылдау арқылы былайша айтқанда **«революциялық»** түзетулер пакеті қабылданды.

Біріншіден, жаңа психикалық белсенді заттарды бақылауға алудың **нақты механизмі** құрылды.

Бүгінгі таңда Қазақстанда қауіпті есірткінің **барлық белгілі түрлері** бақылауға алынады.

Екіншіден, оларды **тізімге қосу** процедурасы **1 айдан аз** уақыт алады.

Бұл үшін **Еуразиялық Одақ** елдерінің **тізбелерінде** немесе **Біріккен ұлттар ұйымы Халықаралық комитетінің** ұсынымдарында есірткі заттардың болуы жеткілікті**.**

Және үшіншіден, есірткінің жаңа түрлері **елімізде іс жүзінде пайда болмай тұрып** бақылауға алынады.

Аталған өзгерістер күшіне енгеннен кейін бізде «синтетикалық есірткімен» күресудің **құқықтық құралдары** пайда болды.

Соңғы **5 жылда** «синтетикалық есірткіні» тәркілеу **көлемі 10 кг - 1 тоннаға дейін** күрт өсті *(2019 ж. –* ***10 кг****, 2020 ж. –* ***50 кг****, 2021 ж. –* ***100 кг****, 2022 ж. –* ***582 кг****, 2023 ж.–* ***1 т. 40 кг****)*.

 Қазір есірткі қылмыстары толығымен **кибер-кеңістікке** қарай өтті.

Бұл ретте **«крипто-әмияндар», «мессенджерлер»** және басқа да жаңашылдықтар қолданылуда.

Бірақ олармен **күресу тәсілдері** де үнемі **жаңарып отырады.**

**«Кибернадзор»** жүйесі енгізілді, оның көмегімен анықталған есірткі сайттары **бұғатталады** *(мысалы, а.ж. басынан бері* ***3 мыңнан*** *астам интернет-ресурс бұғатталды)***.**

Тыйым салынған контентті автоматтандырылған түрде іздеу сондай-ақ **арнайы бағдарламамен** *(«Аймас»)*қамтамасыз етіледі.

Есірткі тұтынушылар арасында «Телеграм» мессенджері басым танымал екендігі бәріне мәлім.

Есірткі өткізетін адамдар бір-бірін танымайды, себебі барлық байланыс түрлері **«боттардың» көмегімен** жүргізіледі.

Мұнда бізге **«кибер-волонтерлар»** және басқа да азаматтар белсенді көмектеседі.

Бұған қоса, Жастардың саясаты жөніндегі Кеңес мүшелерімен *(ҚР Президентінің жанындағы)* соңғы отырысында *(а.ж. 22 қараша)* осы жұмысқа **жасанды интеллектті** қосу бастамасы ұсынылды

Кеңестің ұсынысы бойынша осы мәселені пысықтау үшін ІІМ есірткіге қарсы штабының құрамына **IT-мамандар қосылатын** болады.

Жыл басынан бері **6 мыңнан** астам *(2019 ж. –* ***0****, 2020 ж. –* ***86****, 2021 ж. –* ***1627****, 2022 ж. –* ***1996****)* ақпараттандыру объектілерінің әрекеттерінің жолы кесілді *(чаттар, арналар, сайттар)*.

**«Телеграмда» - 1,3 мың** интернет-дүкен.

**Хабарландыру сайттарындағы** **«жасырын»** есірткі **жарнамасы** тағы бір өзекті мәселе болып табылады *(«ОLХ» және т.б.)*.

Біз **осы контентті** азайтып **барынша «жоққа» шығаруға** тырысамыз, алайда уәкілетті органдар осы жұмысты **жүйелі** түрде жүргізуі тиіс *(Мәдениет министрлігінің Ақпарат комитеті)*.

 Есірткі қылмыстарын **қаржыландырумен күресу** саласында бірқатар нәтижелер бар.

2020 жылдан бері **электрондық ақшаның** анонимді иелері арасында аударымдар жасауға тыйым салынуда.

Интернетті толық жауып тастап, адамдарды электрондық ақша аудару мүмкіндігінен айыру **мүмкін емес** екендігін түсінеміз.

Сондықтан бұл бағытта салмақты және нақты шаралар қабылдануда.

**2020 жылы Интернет** **арқылы** есірткі таратқаны үшін **жаза күшейтілді** *(Президенттің тапсырмасы бойынша)***.**

**Есірткіні жарнамалағаны** және **насихаттағаны үшін** қылмыстық жауапкершілік енгізілді.

Есірткі сайттарының мекенжайы көрсетілген **«граффити»** және өзге де ақпаратты **таратушыларға** қатыстынақты жаза пайда болды.

Бұрын **әкімшілік** заңнаманың нормаларына сәйкес тіпті жауапкершілікке тартуға да **келмейтін**.

***Анықтама үшін:*** *ғимараттардың бетінде жарнама салынған жағдайда бұл* ***көріктендіру ережелерін бұзу*** *ретінде дәрежеленетін. Асфальтта, гараждарда, кіреберістерде, басқа орындарда және құрылыстарда жарнама орналастыру –* ***құқық бұзушылық болып табылмайтын.***

*2020 жылға дейін* ***ӘҚБтК 423-бабы*** *заңсыз жарнама тек заңды тұлғаларға қатысты ғана қолданылатын (2015 -* ***3****, 2016 -* ***3****, 2017 -* ***0****, 2018 -* ***18****, 2019 -* ***4****).*

*2020 жылдан бастап ҚК 299-1 бабы «Есірткіні заңсыз үгіттеу және жарнамалау» енгізілді (2020ж.-* ***106****, 2021ж.-* ***117****, 2022ж. -* ***128****, 2023ж. 11 айында -* ***79****).*

Ағымдағы жылы бізбен **4** **трансұлттық ұйымдасқан қылмыстық топ** жойылды *(2019 ж. –* ***0****, 2020 ж. –* ***1****, 2021 ж. –* ***2****, 2022ж. –* ***0)****.*

**14** топ қатысушысы қылмыстық жауапкершілікке тартылды, олардың ішінде **13 -** шет елдерінің азаматтары*(Украина, Молдова, Армения азаматтары санынан).*

Оларданшамамен **100 кг** «синтетика», **85 тоннадан** астам прекурсорлар, **13** реактор және зертханалық құрал-жабдықтың **1 мыңнан** астам бірлігі тәркіленді.

***Анықтама үшін:***

***2022 жылғы 22 желтоқсанда*** *Алматы облысында 8 Украина азаматы ұсталды. 3 есірткі зертханасы және 6 қойма жойылды. 10 реактор, 13 тонна прекурсор және 84 кг «мефедрон» тәркіленді.*

***А.ж. 21 наурызда*** *Алматы қаласында**3 ұйымдасқан қылмыстық топ мүшесі, оның ішінде 2 Молдованың және Арменияның азаматы ұсталды. 2 реактор және 1 мыңнан астам өзге құрал-жабдық бірлігі, сондай-ақ 73 тонна прекурсор тәркіленді.*

***А.ж. 25 тамызда*** *Ақмола облысының Ерментау қаласында және Астана қаласында 2 Молдова азаматы және 1 Украина азаматы ұсталды. 1 реактор, 13 кг «мефедрон», 110 л прекурсорлар, өзге заттар және құрал-жабдық тәркіленді.*

Жыл басынан бері құқық қорғау және арнайы органдармен барлығы **75** жасырын **есірткі зертханасы** жойылды *(2019 ж. –* ***3****, 2020 ж. –* ***8****, 2021 ж. –* ***17****, 2022 ж. –* ***68****)*.

**100 тоннадан** астам **прекурсор** тәркіленді.

**8 тоннадан** астам тұтынуға дайын заттар өндірісінің жолы кесілді.

Бұл шамамен **25 млн бір реттік дозалар** және **мыңдаған аман қалған адамдардын өмірлері.**

Өйткені «синтетикалық есірткі» тәуелділікке әкеп соқтырады және ағзаны **бірінші тұтынған сәттен** бастап құртады**.**

Осылайша **прекурсорларды және зертханалық құрал-жабдықты** заңсыз жеткізудің жолын кесу басым тиімді алдын-алу шарасы болып табылады

Алайда, қазір қылмыстық жауапкершілік тек олардың **контрабандасына қатысты** ғана белгіленген.

Елімізде осы заттардың *(конструкторлардың)* айналымы **дайын есірткі** **тәркіленген кезде** ғана күдіктілердін қылмысы дәлелденеді.

Олардың қылмыстық әрекеттерін **құжаттау** процессі көп **еңбекті қажет етеді және айқын емес**.

Іс жүзінде біз есірткі өндірушілер **өз тауарын өткізуге кіріскен** уақытын **күтуге мәжбүрміз**.

Біз депутаттармен *(Сенат)* бірлесіп тиісті **заң жобасын** әзірледік.

Қазіргі уақытта Сіздермен қаралып жатыр *(Мәжілісте)*.

Заң жобасымен:

* **прекурсорлардың заңсыз айналымы** үшін жауапкершілікті күшейту, қазір тек олардың **контрабандасы** үшін қылмыстық жаза көзделген *(ҚК 286 бабы);*
* **қатты әсер ететін заттардың** заңсыз айналымы үшін жазаны күшейту көзделген *(азот оксиді, тропикамид және т.б.)*.

 ***Анықтама үшін: ҚК 301-бабына*** *«Қатты әсер ететін заттардың ... заңсыз айналымы» (санкциясы – 15 жылға дейін бас бостандығынан айыру) және* ***ҚК 303-бабына*** *«Қатты әсер ететін*

*заттармен ... жұмыс жасау ережелерін бұзу» (3 жылға дейін)* ***түзетулер енгізілуде.***

**Құрметті депутаттар!**

**«Синтетикалық есірткіні»** өндірумен байланысты қауіп-қатерді ескере отырып, **ЕСІРТКІ ЗЕРТХАНАЛАРЫН** ұйымдастырғаны үшін жазаны **күшейту** туралы заңнамаға түзетулер әзірленді**.**

Қазір есірткі зертханаларын ұйымдастырушылар «есірткіні өткізу мақсатында бір топ адаммен және аса ірі көлемде әзірлегені және қайта өңдегені үшін жауапкершілікке тартылады, санкциясы - **10 жылдан 15 жылға дейін бас бостандығынан айыру** *(ҚК 297-бабының 3-бөлігі).*

Ұсынылатын түзетулерде осы әрекеттер алдын ала келісу болсын-болмасын және тәркіленген есірткінің көлеміне қарамастан **ҚК 297-бабының 4-бөлігі бойынша дәрежеленетін** болады, санкциясы - **15 жылдан 20 жылға** дейін **немесе өмір бойы бас бостандығынан айыру**.

Сонымен қатар, қоғамда есірткі **«жасырушыларды»** *(закладчик)* үшін жазалаудың **тым қатаңдығы** *(репрессивность)*  туралы мәселе көтерілуде.

Бұл **жастар** мен **жасөспірімдерді** осы салаға белсенді тартумен байланысты.

Шынымен есірткі өткізушінің **«келбеті»** едәуір өзгерген.

Бүгінгі күнде бұл **берекелі отбасыларынан** шыққан **жастар**.

Олар үшін **интернет-технологияларын** белсенді **пайдалану** үйреншікті жағдай.

Есірткі таратушылардын қатарына олар **«жеңіл ақша табуды»** көздеп, төмен құқықтық сауаттылық, мәдениет және әлеуметтік жауапкершілік салдарынан түседі.

Бүгінгі күнде **6** кәмелетке толмаған сотталды.

Тағы **26** жасөспірім жауапкершілікке тартылуда *(2021 ж. –* ***27*** *адам, 2020 ж. –* ***25*** *адам).*

Мұнда да бізбен келесі **түзетулер** әзірленді.

Егер қылмыс **бірінші рет** жасалса, сондай-ақ кінәлі тергеу органдарымен белсенді **ынтымақтастықта болса** есірткі өткізушілерді **жауапкершіліктен босату** мүмкіндігі қарастырылады.

Осы мүмкіндікті пайдалана отырып Мәжіліс депутаттарын осы түзетулерді **қолданыстағы заң жобасы аясында** қарастыруды сұраймын.

● Елдегі есірткі ахуалына әсер ететін факторлардың бірі - **КАННАБИС шикізатының** болуы *(марихуана, гашиш, каннабис шайыры және т.б.)*.

Әңгіме тек **«Шу алқабы»** ғана емес, елдің орталық және оңтүстік өңірлерінде **қарасора егуді ұйымдастыру** жөнінде.

Онымен күресу үшін **жыл сайын** **«Қарасора»** операциясы өткізіледі *(маусымнан қазанға дейін)*.

Есірткі егістерін анықтау үшін:

* **тікұшақ** техникасы,
* өтімділігі жоғары **көлік**,
* сондай-ақ **ұшқышсыз** аппараттар қолданылады.

 Былтырдан бері жер бетін **ғарыштан алдын ала тексеру** жүргізілуде.

Жыл сайын осы іс-шара шеңберінде **15 тоннадан 20 тоннаға** дейін есірткі тәркіленеді.

Осы жылы бұл көрсеткіш соңғы **6 жылда** болмаған ең жоғары шегіне жетті – шамамен **37 тонна** тәркіленді.

● Сонымен қатар, бұл проблеманы тек **күшпен** **шешу мүмкін емес.**

Бұл ретте **барлық уәкілетті органдардың** қатысуымен нашақорлық **ПРОФИЛАКТИКАСЫНЫҢ** нақты жүйесі қажет.

Ұлттың **Тегіне**, балаларымыздың **болашағына** қауіп-қатер төніп тұр.

Қазіргі уақытта Нашақорлыққа және есірткі бизнесіне қарсы күресудің **кешенді жоспары** бекітілді *(2023-2025 жылдарға арналған)*.

Бұл осы саладағы 2015 жылдан бері алғашқы бағдарламалық құжат.

Оның **негізгі міндеттері**:

– **есірткінің қауіпті**, әсіресе синтетикалық **түрлерінің** таралуын болдырмау;

– олардың **қол жетімділік** деңгейін төмендету;

– нашақорлықты **ерте анықтау** жүйесін енгізу;

– есірткіге тәуелді адамдардың **нақты есебін** қалыптастыру;

– уәкілетті органдардың **құзыретін** және мәртебесін **арттыру**;

– материалдық-техникалық базаны нығайту.

Кешенді жоспарды жүзеге асыруға **мемлекеттік** және **қоғамдық** институттардың басым көп саны тартылды.

• Бүгінгі күнде жоспардың **4 іс-шарасы** жүзегеасырылды *(барлығы 77)*.

> Егілетін қарасораның өсу аумағына **ғарыштық мониторинг** жүргізіліп, оның көмегімен **265 есірткі плантациялары** анықталды.

Келесіде бұл деректер **оларды дербес анықтау үшін** жасанды интеллект арқылы **спутниктермен** қолданылатын болады.

***Анықтама үшін****: Цифрлық даму, инновациялар және аэроғарыш өнеркәсіп министрлігі «Ғарыш Сапары» Акционерлік қоғамының жер бетін ғарыштық алдын ала тексеру жүйесі.*

> Нашақорлықтың алдын алу бойынша **Медиа-план** әзірленді.

> Еуразия экономикалық комиссиясының мекенжайына **синтетиканы** өндіру үшін қолданылатын **14** жаңа заттарды *(конструкторларды)* бақылауға алынатын тауарлар тізбесіне қосу туралы ұсыныстар жолданды.

> Ұжымдық қауіпсіздік келісім ұйымының форматында штабы Алматыда орналаса отырып **«Канал»** операциясы өткізілді *(ағымдағы жылғы 11-15 қыркүйек аралығында)*.

Операция барысында Ұжымдық қауіпсіздік келісім ұйымына мүше-мемлекеттердің аумағында **2,5 тоннадан** астам есірткі, оның ішінде **1 тоннадан** астам **«синтетика»** және **«апиындар»** тәркіленді.

Сонымен қатар, Жоспар аясында аумақтық бөліністер үшін **21 аппараттық-бағдарламалық кешен** *(«Аргус», «Айрис» и «Тритон»)* және **21** жаңа **автокөлік** құралдары *(«Хюндай-Туксон»)*  сатып алынды.

***Анықтама үшін****:*

***«Argus»*** *– абоненттік нөмірлер мен аккаунттар арқылы есірткі сайттарының әкімшілерін және қолданушыларын анықтау;*

***«IRIS»*** *– мессенджерлердің әкімшілерінің мекенжайын, олармен қолданылатын арналардың саны туралы мәліметтерді алуға мүмкіндік береді;*

***«TRITON»*** *– қылмыстық байланыстардың сызбаларын жасай отырып негізгі сөйлемдер арқылы ашық көздерден деректерді жинайды.*

Бұған қоса, биыл **Әділет министрлігіне** *(2 млрд. тг.)* және **ҰҚК Шекара қызметіне** *(916 млн. теңге)* қосымша қаржыландыру бөлінді.

Бұл қаржыландыру:

- **«синтетикалық есірткінің» сот сараптамасын** жүргізудің жеделділігін арттыруға – 3 тәуліктен астам емес;

- сондай-ақ **біздің шекарамызды нығайтуға** бағытталды.

***Анықтама үшін****:*

 *Шекаралық бақылаудың қарап тексеру құрал-жабдықтары* ***346 млн. теңгеге***  *сатып алынды (80% Қазақстан-Өзбекстан және 20% Қазақстан-Қырғызстан шекарасы жабдықталған (Түркістан, Маңғыстау және Жамбыл облыстары).*

*Жылдың аяғына дейін* ***559 млн. теңгеге*** *арнайы техникалық құралдарды жеткізу**күтілуде (спутник байланыс арналарында радиомониторинг құрал-жабдығы және цифрлық сканерлейтін РПУ).*

**Құрметті депутаттар!**

Тиісті ұсыныстар **Үкіметпен келісілді** және өкілетті органдардың қарауында жатыр.

Бұл мәселе депутаттар тарапынан **қолдау табады** деген сенімдеміз.

Сөзімді қорытындылай келе Сіздерге нашақорлық және есірткі қылмыстарының проблемаларына ерекше назар аударғандарыңыз үшін алғыс айтқым келеді.

Осы саладағы барлық бастамалар оң шешімін тауып, алға жылжиды деп сенім білдіремін.

а

 **Назарларыңызға рахмет!**